Abitur

__NOTOC__
S **Abitur** (vo  ‚drvoogoo‘, us **Abiturium**, vo nöilat.  ‚welle abgoo‘), abkürzt „Abi“, bezäichnet dr höggst Schuelabschluss z Dütschland und drmit die **allgemäini Hoochschuelrifi**.

S Abitur isch dr Noochwiis für d Fäigkäit z studiere und berächdigt zum Studium an alle Hoochschuele z Dütschland.

Vor 1945 het mä vo Maturidäätsbrüefig oder Rifibrüefig (vo latiinisch *examina matura*) greedet. Dr Begriff Abitur isch in dr Umgangssprooch sälte und gsetzlig gar nit brucht worde. Sit em 18. Joorhundert wird hingeege dr Begriff Abituriänte brucht, und drmit si d Absolwänte von ere Schuel gmäint gsi.

Im Underschiid zum volle Abitur schränkt e fachbundnigs Abitur bzw. die fachbundnigi Hochschuelrifi, abkürzt as Fachabitur, d Studierfähigkäit ii uf d Studiegäng an Uniwersidääte, wo im Abschlusszüügnis usgwiise si. As Fachabitur wird umgangssproochlig au s Züügnis vo dr allgemäine Fachhochschuelrifi bezäichnet für e Studium an Fachhoochschuele.

Z Belgie häisst s Abschlusszüügnis vo dr Oberstuefe voms Sekundarunderricht au *Abitur*. Mä säit em au *Abiturdiplom* und es git en allgemäins, technischs und bruefligs Abitur.

In Ööstriich und dr Dütschschwiz und in e Hufe andere Länder reedet mä nit vo *Abitur*, sondern brucht immer no dr elter Begriff vo dr *[[Matura]]* (vo lat.  ‚Rifibrüefige‘; zu lat.  ‚Rifi‘), wo früener au in de Gebiet vo dr hütige Bundesrepublik Dütschland brucht worde isch. In Däil vo dr Dütschschwiz wird au d Churzform *Matur* verwändet. En assimilierti Form wird im Italiänische benützt: maturità.

In franzöösisch- und spanischsproochige Länder entspräche Abwandlige vom middellatiinische Wort Bakkalaureus em Abitur im Sinn vom Noochwiis für d Studierfähigkäit: baccalauréat (Franzöösisch), bachillerato (Spanisch). Wääred z Frankriich s baccalauréat as akademische Graad aagluegt wird, isch s Abitur z Dütschland nume dr Abschluss von ere hööchere Schuelusbildig as e Wääg zur allgemäine Hoochschuelrifi.

## S öiropäische Abitur
S Öiropäische Abitur (au s Öiropäische Baccalauréat) isch en allgemäini Hochschuelrifi, wo vo alle EU-Länder anerkennt wird, und an d Absolwänte vo de Öiropäische Schuele vergee wird. In Dütschland entspricht si em Abitur.

## Liddratuur
* Rainer Bölling: *Kleine Geschichte des Abiturs.* Schöningh, Paderborn/Münche/Wien/Züri 2010, ISBN 978-3-506-76904-6.
* Andrä Wolter: *Das Abitur. Eine bildungssoziologische Untersuchung zur Entstehung und Funktion der Reifeprüfung.* (= *Schriftenreihe der Universität Oldenburg*). Holzberg, Oldenburg 1987, ISBN 3-87358-286-4. (Zugleich Dissertation an der Universität Oldenburg 1986)
* Kai S. Cortina, Arbeitsgruppe Bildungsbericht am Max-Planck-Institut für Bildungsforschung (Hrsg.): *Das Bildungswesen in der Bundesrepublik Deutschland: Strukturen und Entwicklungen im Überblick.* [der neue Bericht des Max-Planck-Instituts für Bildungsforschung]. Strukturen und Entwicklungen im Überblick. Originalausgabe, vollständig überarbeitete Neuausgabe. (= rororo-Sachbuch 62339). Rowohlt-Taschenbuch, Reinbek bei Hamburg 2008, ISBN 978-3-499-62339-4.
* Rainer Bölling: ''Das Tor zur Universität – Abitur im Wandel''. Aus Politik und Zeitgeschichte, 49/2008
* LG Detmold vom 08.07.2015 - 10 S 27/15 - juris = NJW 2015, 3176 = JA 2017, 69 (Weber) ; zu dem Thema auch als Klausurfall gestaltet: Hau/Lerp: *Vom Abiball zum Haftungsfall*, JA 2017, 251

## Weblingg

* Vereinbarungen der Kultusministerkonferenz (KMK) in Deutschland
* ''Geschichte des Abiturs''
* 

## Fuessnoote